钦定古今图书集成/明伦汇编/宫闱典/第030卷 > 颛顼高阳氏二妃
## 钦定古今图书集成/明伦汇编/宫闱典/第030卷 > 颛顼高阳氏二妃

按《史记五帝本纪》不载按《通鉴前编》：“帝初娶邹屠
氏之女，生骆明。又娶胜𣸣氏之女，生卷章，庶子曰穷
蝉，其不才子曰梼杌。骆明姒姓，生伯鲧，鲧生禹，是为
夏后氏；卷章妻曰女娇，生黎及回，黎与回代为祝融
于高辛之世。吴回生陆终，陆终生子六人，曰樊、曰惠
连、曰篯铿、曰会人，曰曹姓，曰季连。樊封于昆吾，篯铿
封”于彭，是为彭祖。其孙元哲封于韦，是为《豕韦》。《昆吾》
《豕韦》当夏之世，代为侯伯。《季连》，芈姓，其后为楚。颛帝
之裔孙曰女修，生大业。大业之妻曰女莘，生大费，是
为伯益。佐禹治水有功，舜赐姓嬴氏。禹荐于天者，其
长子曰大廉，其后为秦为赵。

按《大戴礼记》，“颛顼娶于滕氏，滕氏奔之子谓之女禄
氏产老童，老童娶于竭水氏，竭水氏之子谓之高䌹
氏产重黎及吴回，吴回氏产陆终，陆终氏娶于鬼方
氏，鬼方氏之妹谓之女𬯎氏产六子。”